ᱵᱤᱧᱜᱮᱨ

ᱵᱤᱧᱜᱮᱨ ᱫᱚ ᱛᱤᱱ ᱡᱚᱦᱚᱜ ᱢᱤᱫᱴᱟᱹᱝ ᱵᱤᱧ ᱢᱤᱫ ᱦᱚᱲ ᱮ ᱜᱮᱨᱮᱭᱟ, ᱚᱱᱟ ᱜᱮ ᱵᱤᱧ ᱜᱮᱨ ᱟᱨᱵᱟᱝ snakebite ᱢᱮᱱᱛᱮ ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱵᱤᱧ ᱜᱮᱨ ᱛᱮᱫᱚ ᱦᱚᱲᱢᱚ ᱨᱮ ᱜᱷᱟᱣ ᱞᱮᱠᱟ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱟᱨ ᱢᱤ ᱢᱤᱫ ᱫᱷᱟᱣ ᱫᱚ envenomation ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱡᱟᱦᱟᱸ ᱛᱮ ᱜᱮᱨ ᱟᱠᱟᱫᱮ ᱦᱚᱲ ᱜᱚᱡ ᱦᱚᱸᱭ ᱜᱚᱡ ᱫᱟᱲᱮᱭᱟᱜ-ᱟ ᱾ ᱱᱤᱛᱚᱜ ᱱᱚᱣᱟ ᱵᱟᱰᱟᱭ ᱟᱠᱟᱱᱟ ᱫᱚ ᱟᱹᱰᱤ ᱜᱟᱱ ᱵᱤᱧ ᱨᱮᱜᱮ ᱵᱤᱥ ᱵᱟᱝ ᱛᱟᱦᱮᱸᱱᱟ ᱾ᱤᱠᱷᱟᱹᱱ ᱟᱱᱴᱟᱨᱠᱴᱤᱠᱟ ᱵᱟᱹᱜᱤ ᱠᱟᱛᱮ ᱡᱚᱛᱚ ᱢᱟᱦᱟᱫᱤᱯ ᱨᱮᱜᱮ ᱵᱤᱥᱟᱱ ᱵᱤᱧ ᱠᱚ ᱧᱟᱢᱚᱜ-ᱟ ᱾ ᱵᱤᱧ ᱚᱱᱠᱟ ᱫᱚ ᱟᱠᱚᱣᱟᱜ ᱡᱚᱢ ᱞᱟᱹᱜᱤᱫ ᱜᱮ ᱡᱟᱦᱟᱸᱭ ᱠᱚ ᱜᱮᱨ ᱠᱚᱣᱟ ᱤᱠᱷᱟᱹᱱ ᱱᱚᱣᱟ ᱨᱮᱱᱟᱜ ᱵᱮᱵᱷᱟᱨ ᱫᱚ ᱟᱠᱚᱣᱟᱜ ᱵᱟᱧᱪᱟᱣ ᱛᱟᱦᱮᱸᱱ ᱞᱟᱹᱜᱤᱫ ᱦᱚᱸ ᱠᱚ ᱜᱮᱜᱮᱨ ᱜᱮᱭᱟ ᱾

ᱵᱤᱥᱟᱱ ᱡᱩᱱᱛᱩᱠ ᱠᱚᱣᱟᱜ ᱜᱮᱨ ᱠᱷᱚᱱ ᱫᱚ ᱵᱤᱧᱜᱮᱨ ᱜᱮ ᱡᱚᱛᱚ ᱠᱷᱚᱱ ᱵᱚᱛᱚᱨ ᱟᱱᱟ ᱾ ᱵᱤᱧᱜᱮᱨ ᱛᱮᱫᱚ ᱱᱟᱥᱮ ᱴᱤᱲᱤᱡ ᱵᱷᱤᱛᱨᱤ ᱨᱮᱜᱮ ᱜᱚᱡ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱛᱤᱱᱟᱹᱝ ᱜᱟᱱ ᱵᱤᱧ ᱫᱚ ᱵᱟᱠᱚ ᱵᱤᱥ ᱟᱱᱟ ᱟᱨ ᱛᱤᱱᱟᱹᱝ ᱜᱟᱱ ᱵᱤᱧ ᱫᱚᱠᱚ ᱵᱤᱥ ᱟᱱᱟ ᱾ ᱵᱟᱹᱲᱛᱤ ᱞᱮᱠᱟᱛᱮ ᱫᱚᱨᱮᱭᱟ ᱨᱤᱱ ᱵᱤᱧ ᱫᱚᱠᱚ ᱵᱤᱥ ᱟᱱ ᱜᱮᱭᱟ, ᱤᱠᱷᱟᱹᱱ ᱩᱱᱠᱩ ᱫᱚ ᱟᱹᱰᱤ ᱞᱚᱜᱚᱱ ᱫᱚ ᱵᱟᱝ ᱠᱚ ᱜᱮᱜᱮᱨᱟ ᱾ ᱵᱤᱥᱟᱱ ᱵᱤᱧ ᱦᱚᱸ ᱟᱹᱰᱤ ᱞᱮᱠᱟᱱ ᱠᱚ ᱢᱮᱱᱟᱜ ᱠᱚᱣᱟ ᱾ ᱵᱤᱥᱟᱱ ᱵᱤᱧ ᱠᱷᱚᱱ ᱫᱚ ᱟᱭᱟᱝ, ᱦᱮᱸᱫᱮ ᱟᱭᱟᱝ, ᱠᱤᱝ ᱠᱚᱵᱽᱨᱟ, ᱵᱟᱭᱯᱚᱨ, ᱠᱚᱨᱚᱞ ᱵᱟᱭᱯᱚᱨ, ᱨᱚᱥᱮᱞ ᱵᱟᱭᱯᱚᱨ, ᱯᱷᱮᱰᱚᱨ, ᱰᱤᱥ ᱯᱷᱟᱞᱤᱰᱥ, ᱰᱟᱸᱜᱽᱨᱟᱥᱯᱤᱥ, ᱵᱟᱭᱴᱤᱥ ᱜᱚᱱᱚᱣᱴᱤᱠᱟ, ᱨᱮᱴᱚᱞ ᱥᱱᱮᱠ, ᱠᱨᱟᱴᱮᱞᱚᱥ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾

ᱵᱷᱮᱜᱟᱨ ᱵᱷᱮᱜᱟᱨ ᱵᱤᱧᱟᱜ ᱥᱮᱞᱥ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱜᱮ ᱛᱟᱦᱮᱸᱱᱟ ᱾ ᱱᱩᱠᱩᱣᱟᱜ ᱦᱚᱲᱢᱚ ᱪᱩᱭᱟᱺᱜ ᱠᱷᱚᱱ ᱜᱮ ᱵᱤᱥᱟᱱ ᱵᱤᱧ ᱥᱮ ᱵᱟᱝ ᱵᱤᱥᱟᱱ ᱵᱤᱧ ᱢᱮᱱᱛᱮ ᱛᱤᱱᱟᱹᱜ ᱫᱷᱟᱹᱵᱤᱡ ᱪᱚᱠᱚ ᱪᱤᱱᱦᱟᱹᱣ ᱜᱟᱱᱚᱜ ᱜᱮᱭᱟ ᱾ ᱵᱤᱥᱟᱱ ᱵᱤᱧᱟᱜ ᱵᱚᱦᱚᱜ ᱨᱮᱱᱟᱜ ᱥᱮᱞᱥ ᱫᱚ ᱠᱟᱹᱴᱤᱡ ᱜᱮ ᱛᱟᱦᱮᱸᱱᱟ ᱾ ᱟᱨ ᱞᱟᱡ ᱨᱳᱱᱟᱜ ᱥᱮᱞᱥ ᱫᱚ ᱞᱟᱡ ᱯᱟᱦᱴᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱨᱮ ᱯᱩᱨᱟᱹᱯᱩᱨᱤ ᱯᱟᱥᱱᱟᱣ ᱠᱟᱛᱮ ᱛᱟᱦᱮᱸᱱᱟ ᱾ ᱱᱩᱠᱩᱣᱟᱜ ᱵᱚᱦᱚᱜ ᱥᱩᱨ ᱨᱮ ᱢᱤᱫ ᱰᱷᱚᱰᱟ ᱞᱮᱠᱟ ᱛᱟᱦᱮᱸᱱᱟ ᱾ ᱪᱮᱛᱟᱱ ᱞᱩᱴᱤ ᱨᱮᱱᱟᱜ ᱫᱷᱟᱨᱮ ᱛᱮ ᱵᱷᱤᱲᱟᱹᱣ ᱠᱟᱛᱮ ᱛᱮ,ᱟᱨ ᱥᱮᱞᱥ ᱱᱟᱥᱟ ᱟᱨ ᱢᱮᱫ ᱨᱮᱱᱟᱜ ᱥᱮᱞᱥ ᱥᱟᱶ ᱢᱮᱥᱟᱜ-ᱟ ᱾ ᱫᱮᱭᱟ ᱨᱮᱱᱟᱜ ᱪᱩᱭᱟᱺᱜ ᱫᱚ ᱮᱴᱟᱜ ᱪᱩᱭᱟᱺᱜ ᱠᱷᱚᱱ ᱫᱚ ᱢᱟᱨᱟᱝ ᱜᱮᱭᱟ ᱾ ᱵᱚᱦᱚᱜ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱥᱮᱞᱥ ᱫᱚ ᱢᱟᱨᱟᱝ-ᱟ ᱟᱨ ᱮᱴᱟᱜᱟᱜ ᱫᱚ ᱦᱩᱰᱤᱧ ᱜᱮᱭᱟ ᱾ ᱵᱟᱝ ᱵᱤᱥᱟᱱ ᱵᱤᱧ ᱠᱚᱣᱟᱜ ᱫᱮᱭᱟ ᱟᱨ ᱞᱟᱡ ᱯᱟᱦᱴᱟ ᱨᱮᱱᱟᱜ ᱪᱩᱭᱟᱺᱜ ᱫᱚ ᱢᱤᱫ ᱥᱚᱢᱟᱱ ᱜᱮ ᱯᱟᱥᱱᱟᱣ ᱠᱟᱛᱮ ᱛᱟᱦᱮᱸᱱᱟ ᱾ ᱞᱟᱡ ᱨᱮᱱᱟᱜ ᱪᱩᱭᱟᱺᱜ ᱫᱚ ᱢᱤᱫ ᱯᱟᱦᱴᱟ ᱠᱷᱚᱱ ᱫᱩᱥᱨᱟᱹ ᱯᱟᱦᱴᱟ ᱫᱷᱟᱹᱵᱤᱡ ᱫᱚ ᱵᱟᱭ ᱡᱚᱴᱮᱫᱟ ᱾ ᱵᱤᱧ ᱟᱜ ᱰᱟᱴᱟ ᱨᱮᱫᱚ ᱵᱤᱥ ᱫᱚ ᱵᱟᱝ ᱛᱟᱦᱮᱸᱱᱟ ᱾  ᱪᱮᱛᱟᱱ ᱨᱮᱱᱟᱜ ᱜᱚᱡᱟᱜ ᱰᱟᱴᱟ ᱛᱟᱞᱟᱨᱮ ᱵᱤᱥ ᱥᱤᱨ ᱛᱟᱦᱮᱸᱱᱟ ᱾ ᱱᱚᱣᱟ ᱰᱟᱴᱟ ᱫᱚ ᱱᱟᱥᱮ ᱠᱟᱹᱲᱵᱩᱝ ᱛᱟᱦᱮᱸᱱᱟ ᱾ ᱜᱮᱜᱮᱨ ᱡᱚᱦᱚᱜ ᱮ ᱛᱤᱱ ᱡᱚᱦᱚᱜ ᱚᱱᱟ ᱰᱟᱴᱟ ᱵᱟᱹᱭᱥᱟᱹᱣ ᱩᱛᱟᱹᱨᱚᱜ-ᱟ ᱩᱱ ᱫᱚᱦᱚᱜ ᱚᱱᱟ ᱰᱟᱴᱟ ᱚᱰᱚᱠ ᱨᱩᱣᱟᱹᱲ ᱞᱟᱹᱜᱤᱫ ᱨᱤᱠᱟᱹᱭ ᱡᱚᱦᱚᱜ ᱵᱤᱧ ᱟᱡᱟᱜ ᱦᱚᱴᱚᱜ ᱪᱮᱛᱟᱱ ᱥᱮᱫ ᱛᱩᱞ ᱠᱟᱛᱮ ᱫᱟᱜᱟᱜ ᱫᱷᱟᱨᱟᱭ ᱜᱚᱦᱚᱲᱟ ᱾ ᱩᱱ ᱡᱚᱦᱚᱜ ᱵᱤᱥ ᱥᱤᱨ ᱫᱚ ᱠᱩᱲᱪᱩᱝ ᱚᱜ ᱠᱷᱟᱹᱛᱤᱨ ᱵᱤᱥ ᱚᱵᱚᱠ ᱠᱟᱛᱮ ᱜᱮᱨ ᱟᱠᱟᱫ ᱴᱷᱟᱶ ᱨᱮ ᱥᱮᱴᱮᱨᱚᱜ-ᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱙